ועדת הכנסת, כנסת 20, פרוטוקול מספר 306, 2017-12-18 09:30

יואב קיש: בוקר טוב, שלום לכולם.

יואב קיש: אני פותח את הישיבה.

יואב קיש: סעיף א' בסדר היום הוא אישור קיום ישיבת כנסת מיוחדת לכבוד סגן נשיא ארצות הברית מר מייקל פנס.

יואב קיש: נמצאת איתנו ירדנה מלר הורוביץ מזכירת הכנסת.

יואב קיש: בגלל השינוי של הנסיעה של סגן הנשיא פנס, דיברה איתי מראש המזכירה שזה הזמן היחידי שניתן לארגן את הישיבה.

יואב קיש: היושב-ראש החליט לעשות ישיבה מיוחדת לבקשת האורח לכבוד סגן נשיא ארצות הברית.

יואב קיש: שאלו אותי מראש, לראות שבאמת אין סיבה שוועדת הכנסת תתנגד.

יואב קיש: לא ראיתי שום סיבה.

יואב קיש: לכן, אני ממליץ לוועדה לאשר את בקשת היושב-ראש.

יואב קיש: אני אקריא את המכתב: הישיבה המיוחדת לכבוד סגן נשיא ארצות הברית מר מייקל פנס שהיתה אמורה להיות ביום שני נדחתה ליום חמישי, ג' בטבת תשע"ח, 21.12.2017, בשעה 14:00, לבקשת האורח.

יואב קיש: לפיכך, בהתאם לסעיף 19א לתקנון, מבקש יושב-ראש הכנסת חבר הכנסת יולי אדלשטיין לקבוע ישיבת כנסת נוספת ביום חמישי, ג' בטבת התשע"ח, 21.12.2017, בשעה 14:00.

יואב קיש: אנחנו מתבקשים לאשר את הבקשה.

יואב קיש: אנחנו כבר אישרנו לו לשאת דברים במליאה.

יואב קיש: למעשה, הכול היה סגור כבר ליום שני, ובגלל העיכוב שלו יש פה את הבקשה לדחייה.

יואב קיש: אני מעלה את זה להצבעה.

יואב קיש: מי בעד?

יואב קיש: ירים את ידו.

אלי אלאלוף: רגע, תן לנו הבהרה.

אלי אלאלוף: אני חושש מההתכנסות ביום חמישי ומזה שהנוכחות של חברי הכנסת תהיה דלה.

יואב קיש: ראשית, אתה צודק.

יואב קיש: היה עדיף שזה יהיה או ביום שני או ביום רביעי - זה ברור.

יואב קיש: אבל הלו"ז של האורח לא אפשר את זה.

יואב קיש: זה היה על הפרק ודיברו.

יואב קיש: שאלה אותי המזכירה אם היא יכולה להוציא את ההזמנות אפילו לפני ועדת הכנסת, בכפוף כמובן, ואמרתי כן.

יואב קיש: בדיוק בשביל זה - כדי שאנשים יידעו מוקדם.

יואב קיש: בסוף זה אירוע חגיגי.

יואב קיש: לא כל פעם הוא מגיע לפה.

יואב קיש: אני חושב שגם חברי הכנסת מבינים את זה, ויגיעו.

יואב קיש: מי שתכנן להגיע, יגיע.

יואב קיש: מי שלא תכנן להגיע, לדעתי ממילא לא יגיע.

אלי אלאלוף: אתה מנחש נכון שאני בעד.

אלי אלאלוף: אני רק אומר, בואו נעשה את הפעולות הנדרשות לשכנע את חברי הכנסת שזה מאוד חשוב, ושזה לא סתם.

אלי אלאלוף: זה לא קשור למעמד ירושלים.

יואב קיש: אני מסכים איתך.

יואב קיש: יש פה את מנהלות הסיעה וראשי הסיעות.

יואב קיש: יואל, מאוד חשוב שתביא נוכחות מלאה של משפחת חסון ביום חמישי בביקורו של סגן הנשיא פנס.

יואב קיש: צריך להגיד לכל חברי הכנסת כדי שכולם יהיו מודעים ויתקנו ויעשו את השינויים הנדרשים בתוכניות.

אלעזר שטרן: אבל אלי עדיין צודק.

אלעזר שטרן: יש לי הרצאה ל-250 פרקליטים שפרקליט המדינה ביקש ממני מזמן.

אלעזר שטרן: אני לא יכול לשנות, ובטח יש עוד בודדים.

אלעזר שטרן: גם אני הייתי מתאמץ לבוא.

אלי אלאלוף: וגם חונכים את בית החולים אסותא באשדוד אחרי אלפיים שנה.

יואב קיש: נכון, אבל זה בבוקר.

יואב קיש: זה עוד איכשהו אולי אפשר.

יואב קיש: זה ב-14:00, אבל אני מציע לכולם להגיע לפה בשעה 12:00 כי יהיה בלגן גדול, וביקורת, וכל מיני.

ענת ברקו: אני לא חברת ועדה, להצביע?

יואב קיש: תצביעי, את יכולה להצביע.

יואב קיש: מי בעד?

יואב קיש: ירים את ידו.

יואב קיש: בעד - פה אחד

יואב קיש: פה אחד.

החוק הבאות: 1.

החוק הבאות: הצעת חוק שעות עבודה ומנוחה (תיקון מס' 16), התשע"ח-2017 (מ/1180)

יואב קיש: נמצא פה יושב-ראש ועדת העבודה והרווחה.

יואב קיש: יש לנו מספר דברים שקשורים אליו ונתחיל איתם.

יואב קיש: זה דברים די מהירים יחסית.

יואב קיש: יש לנו את הצעת חוק שעות עבודה ומנוחה שבישיבת מליאת הכנסת התקבלה החלטה להעביר את ההצעה לוועדת הפנים והגנת הסביבה.

יואב קיש: למעשה, יש לנו הצעה דומה, פרטית, של חבר הכנסת גפני שהיא כבר נמצאת אצלך בוועדת העבודה והרווחה.

יואב קיש: "נושא זה הוא מתחום עניינה של ועדת העבודה והרווחה", כך אתה אומר.

יואב קיש: אתה מבקש להעביר את זה לוועדה שלך.

יואב קיש: מה אומר הייעוץ המשפטי לגבי זה?

יואב קיש: איפה?

<ארבל אסטרחן: ועדת העבודה והרווחה.

יואב קיש: ועדת העבודה והרווחה.

יואב קיש: אז למה נאמר - - -?

<ארבל אסטרחן: לא נאמר.

<אתי בן יוסף: זה היה טעות במליאה.

יואב קיש: אתם כל הזמן עושים טעויות בדברים האלה.

<ארבל אסטרחן: הטעות לא היתה של הלשכה המשפטית.

יואב קיש: אז של מי?

יואב קיש: מישהו יושב שם בין החוקים ומחליט כל פעם.

יואב קיש: היה גם בחוק לשון הרע שלי שהיה אמור להיות ועדת העבודה והרווחה במקום ועדת חוקה.

<ארבל אסטרחן: גם אצלך הלשכה המשפטית החליטה ועדת חוקה.

<ארבל אסטרחן: אני לא יודעת איך זה הגיע.

ירדנה מלר הורוביץ: אצלו זו היתה טעות אצלנו.

יואב קיש: איך זה קרה?

ירדנה מלר הורוביץ: זה קרה כי קפצה לנו שורה במחשב.

ירדנה מלר הורוביץ: אבל כאן זה לא טעות.

<ענת מימון: אנחנו עשינו את ה- - - ועדכנו עבודה ורווחה.

<ארבל אסטרחן: יש הרבה חקיקה.

יואב קיש: אין הרבה, אנחנו מאוד easy.

ירדנה מלר הורוביץ: בחוק שלך בוודאות זו היתה טעות שלנו.

ירדנה מלר הורוביץ: החוק הזה - אני לא יודעת.

יואב קיש: אוקי.

יואב קיש: העיקר שעושים תחקיר, בודקים למה היתה טעות ומתקנים - שלא נתכנס כאן לחלק כל חוק לאן שצריך.

ירדנה מלר הורוביץ: אני אבדוק.

יואב קיש: אני לא רואה סיבה שלא להעביר את זה.

יואב קיש: חבר הכנסת אלאלוף, אתה רוצה להגיד עוד משהו?

אלי אלאלוף: לא, לא.

אלי אלאלוף: אני חושב שזה רק טבעי.

<ארבל אסטרחן: אני עכשיו נזכרת.

<ארבל אסטרחן: לגבי החוק הזה - לא שהיתה שם טעות.

<ארבל אסטרחן: מה שקרה זה שזה היה החוק האחרון שעבר בחמש לפנות בוקר.

<ארבל אסטרחן: יו"ר הישיבה בטעות לא הכריז את ההחלטה לאן זה הולך.

<ארבל אסטרחן: לכן, זה הגיע לכאן.

ירדנה מלר הורוביץ: בדיוק, נכון.

יואב קיש: הבנתי.

יואב קיש: אז לא שזה היה לוועדת הפנים.

יואב קיש: מי אמר ועדת הפנים?

ירדנה מלר הורוביץ: לא, לא.

ירדנה מלר הורוביץ: אני אגיד לך מה שקרה.

ירדנה מלר הורוביץ: מכיוון שלסיעת מרצ היתה בעיה שהם לא הבינו למה הם לא רשומים לדיבור והתחיל ויכוח והם התקרבו לדוכן, בהיסח הדעת מאיר כהן אמר שההצעה עברה לוועדה.

ירדנה מלר הורוביץ: הוא רק לא אמר לאיזה ועדה.

יואב קיש: טוב.

יואב קיש: אני מעלה להצבעה.

אלי אלאלוף: אני יכול להצביע - - -?

יואב קיש: כן.

יואב קיש: מי בעד להעביר את הצעת חוק שעות עבודה ומנוחה (מ/118) לוועדת העבודה והרווחה?

יואב קיש: ענת, את מצביעה איתנו?

יואב קיש: בעד - פה אחד

יואב קיש: פה אחד, ההצעה התקבלה.

יואב קיש: אני צריך להקריא את זה גם במליאה, נכון?

<אתי בן יוסף: כן.

יואב קיש: והצבעת מליאה גם.

<ארבל אסטרחן: קביעת ועדה זה רק הודעה למליאה.

יואב קיש: זה לא היה ועדת פנים וזה שינוי?

ירדנה מלר הורוביץ: לא, לא.

ירדנה מלר הורוביץ: זה רק להודיע להם: אתם הצבעתם לוועדה, והוועדה ש - - -

יואב קיש: אז נודיע היום במליאה, יפה.

יואב קיש: אלי, תודה.

יואב קיש: 2.

יואב קיש: הצעת חוק נכסים של נספי השואה והטבות לניצולי שואה נזקקים (תיקוני חקיקה – הוראת שעה), התשע"ח-2017 (מ/1181)

יואב קיש: עכשיו יש לנו הצעת חוק נכסים של נספי השואה והטבות לניצולי שואה נזקקים (תיקוני חקיקה - הוראת שעה) (מ/1181).

יואב קיש: היה דיון ארוך וגם היה אמור להיות בשבוע שעבר.

יואב קיש: הוא התעכב בגלל שראשי הוועדות משום מה לא הגיעו לוועדה הזו לבקשתי.

יואב קיש: אני שוחחתי איתם.

יואב קיש: הם הגיעו להסכמות לוועדה משותפת, אני מבין שבראשות ועדת חוקה.

יואב קיש: נמצאים איתנו היועצים גם של כספים וגם של חוקה, חוק ומשפט.

יואב קיש: תחליטו מי מכם רוצה להציג את ההחלטה שהם הגיעו אליה.

<גור בליי: אני אציג.

<גור בליי: בהתאם לסיכום בין יושב-ראש ועדת הכספים ויושב-ראש ועדת החוקה סוכם שהצעת החוק תעבור לוועדת משותפת בראשות ועדת חוקה.

<גור בליי: בנוסף, גם הצעת חוק שצמודה, הצעת חוק שעוסקת בנושא דומה, הצעת חוק פרטית שנמצאת בוועדת חוקה של חברת הכנסת מרב מיכאלי, תעבור גם לאותה ועדה משותפת.

<גור בליי: הוועדה המשותפת אמורה להתחיל לדון.

<גור בליי: יש פה לחץ של זמן.

<גור בליי: הוועדה המשותפת אמורה לדון, ואנחנו מקווים להשלים ביום רביעי הקרוב.

<גור בליי: אם לא, בתחילת השבוע הבא.

יואב קיש: זה גם צריך הצבעה במליאה.

<שגית אפיק: כשאת הדיון על חוק נכסי השואה ינהל יושב-ראש ועדת החוקה, ואת הדיון על חוק ההטבות ינהל יושב-ראש ועדת הכספים.

יואב קיש: אה, זה ההסכמה - במקום לפצל.

<שגית אפיק: בדיוק, במקום לפצל.

יואב קיש: לעשות את זה יותר יעיל, רק שאת הדיון ינהלו בהתאמה.

יואב קיש: זה בהסכמת שני יושבי הראש.

<שגית אפיק: בהסכמה של שני יושב-הראש.

<ארבל אסטרחן: יו"ר הוועדה הוא אחד, אבל - - -

<שגית אפיק: כן, אבל הניהול יהיה מפוצל.

אלעזר שטרן: מישהו פעם יכול להסביר לי את מה שאני לא הצלחתי להבין?

אלעזר שטרן: למה נלחמים על זה?

אלעזר שטרן: כבר היה יכול להיות הדיון.

אלעזר שטרן: למה הם רוצים את זה כל כך?

אלעזר שטרן: יש להם מספיק עבודה, לא?

יואב קיש: אין לי הסבר.

יואב קיש: באופן עקרוני, אני לא יודע אם זה נכון ספציפית למקרה הזה, כל ועדה רוצה לשמור היטב, וכל יושב-ראש ועדה, על תחומי סמכותו ואחריותו.

יואב קיש: בנושא הזה במקרה היו שני דברים שנגעו לשתי הוועדות: אחד, הכסף שפה זה כל מה שקשור לתקצוב מחדש כי ביטלו את החקיקה.

יואב קיש: השני, הנושא העקרוני שהוועדה של ניסן עסקו בו רבות.

יואב קיש: לכן, שתי הוועדות מצאו את עצמן באותו מטריה.

יואב קיש: אני חושב שהגיעו לפתרון דווקא ראוי בעיניי, במיוחד שהגיעו להסכמה מי מנהל את הדברים בכל דבר שמתאים.

יואב קיש: היה אפשר לפצל את החוק, זה גם היה על הפרק.

יואב קיש: גם היה אפשר שאחד מראשי הוועדות היה מוותר לשני, אבל זה היה חשוב לשניהם והם לא היו מוכנים והגענו לפתרון שהגענו.

יואב קיש: אני מקריא את הסיכום שהגיע אליי מיושב-ראש ועדת החוקה, חוק ומשפט, וזה יעלה להצבעה: הקמת ועדת משותפת לדיון בהצעת חוק נכסים של נספי השואה והטבות לניצולי שואה נזקקים (תיקוני חקיקה - הוראת שעה) (מ/1181), להלן הסיכום בין חבר הכנסת גפני לחבר הכנסת סלומינסקי: הקמת ועדה משותפת בהרכב הבא: מטעם ועדת החוקה, חוק ומשפט: חבר הכנסת ניסן סלומינסקי כיושב-ראש, חברת הכנסת ענת ברקו, חברת הכנסת מרב מיכאלי, חבר הכנסת אלעזר שטרן, חברת הכנסת טלי פלוסקוב.

יואב קיש: לחברת הכנסת טלי פלוסקוב תהיה ממלאת מקום קבועה שולי מועלם-רפאלי.

יואב קיש: מטעם ועדת הכספים - חבר הכנסת משה גפני, חבר הכנסת יצחק וקנין, חבר הכנסת מיקי (מכלוף) זוהר, חבר הכנסת איתן ברושי, וחבר הכנסת אילן גילאון.

יואב קיש: אני משאיר את אילן כי אני רוצה נציג של מרצ בוועדה.

<שגית אפיק: אתה דיברת עם גפני?

<שגית אפיק: הוא ביקש את מיקי לוי.

יואב קיש: אני יודע שהוא ביקש את מיקי לוי.

יואב קיש: אבל לא הגיוני שיהיו שני נציגים של יש עתיד בלי אף נציג של מרצ.

יואב קיש: אם אלעזר שטרן מוכן לוותר על מיקומו בוועדת החוקה, חוק ומשפט אז נשים שם את מיכל רוזין - לא אכפת לי.

יואל חסון: איזה ועדה זו?

יואב קיש: אני שעה מדבר, ואני מבקש מחבר הכנסת חסון להקשיב בפעם הבאה.

יואב קיש: מקימים עכשיו ועדה משותפת.

יואב קיש: נשים מישהו אחר מחוקה, אין בעיה.

יואב קיש: מדובר בוועדה משותפת לדיון - זה ישיבה אחת - בהקמת חוק נכסים של נספי השואה והטבות לניצולי שואה נזקקים.

יואב קיש: מי יש לנו בליכוד בוועדת החוקה חוץ מברקו?

יואב קיש: אז בני בגין.

יואב קיש: בני בגין חזר לחוקה?

יואב קיש: הוא בחוקה.

יואל חסון: אבל למה אתה קובע לנו מי אתה שם?

יואב קיש: אתה יכול להחליף.

יואב קיש: הם לא קיבלו את המכתב הזה?

יואב קיש: לא?

יואב קיש: אנחנו נשים את בני בגין במקום ענת ברקו - תרשמו.

יואב קיש: יואל, אני חוזר עכשיו למחנה הציוני.

יואב קיש: יש לך מחוקה את מרב מיכאלי ואיתן ברושי מכספים.

יואל חסון: לא.

יואל חסון: אז את מיקי רוזנטל מכספים ואת מרב מיכאלי מחוקה.

יואב קיש: זה נשאר.

יואב קיש: יש עתיד, יש לכם שינוי בנציגות - מיקי לוי?

אלעזר שטרן: לא.

יואב קיש: לא, נשאר ככה.

יואב קיש: אני מקריא עוד פעם את החברים למען הסדר הטוב: ניסן סלומינסקי - יושב-ראש ועדת החוקה, חוק ומשפט, חבר הכנסת בני בגין, חברת הכנסת מרב מיכאלי, חבר הכנסת אלעזר שטרן, חברת הכנסת טלי פלוסקוב עם מ"מ קבועה שולי מועלם-רפאלי.

יואב קיש: ועדת הכספים: משה גפני, יצחק וקנין, מיקי (מכלוף) זוהר, איתן ברושי ואילן גילאון.

<אתי בן יוסף: רגע, הוא אמר רוזנטל.

יואב קיש: סליחה, רוזנטל.

יואב קיש: לא מחוק אצלי.

יואב קיש: במקום ברושי - רוזנטל.

יואב קיש: צודקים.

יואב קיש: אנחנו נפעל בסדר יום זריז ונעלה את זה היום להצבעה.

יואב קיש: אני מבין שצריך אישור והצבעה במליאה.

<ארבל אסטרחן: לא.

<ארבל אסטרחן: ועדה משותפת זה הודעה.

<ארבל אסטרחן: על מרב מיכאלי צריך הצבעה.

יואב קיש: תיכף נעשה את ההעברה ואז נעשה הצבעה.

יואב קיש: אני מעלה את ההחלטה על הקמת הוועדה המשותפת.

יואב קיש: מי בעד? ירים את ידו.

יואב קיש: בעד – פה אחד ההחלטה על הקמת הוועדה המשותפת, נתקבלה.

יואב קיש: פה אחד, ההחלטה התקבלה.

יואב קיש: רק על הקמת הוועדה הצבענו.

יואב קיש: ג.

יואב קיש: בקשת יושב ראש ועדת החוקה, חוק ומשפט להעברת הצעת חוק נכסים של נספי השואה (השבה ליורשים והקדשה למטרות סיוע והנצחה) (תיקון - סיוע לניצולי שואה הזקוקים לכך), התשע"ו-2016 (פ/3076/20), מוועדת החוקה, חוק ומשפט לדיון בוועדה משותפת שתוקם לצורך דיון בהצעת החוק הממשלתית בנושא זה.

יואב קיש: יש לנו בקשה של יושב-ראש ועדת החוקה, חוק ומשפט להעביר הצעת חוק פרטית (פ/3076/20) של חברת הכנסת מרב מיכאלי בנושא חוק נכסים של נספי שואה, חוק שמאוד דומה ומתבסס על מה שהולכים לעשות ועשו הוועדות עד עכשיו בעניין הזה - להעביר את זה לוועדה המשותפת שדרך אגב, הקמנו אותה, אבל זה בכפוף להודעה במליאה.

ענת ברקו: והחוק שלנו - - -, השאלה אם אפשר לעשות שזה יהיה גם בוועדה הזו?

יואב קיש: איפה החוק שלך נמצא?

יואב קיש: הוא עבר טרומית?

ענת ברקו: לא.

יואב קיש: זה רק חוקים שעברו טרומית.

יואב קיש: אם תספיקי - תספיקי.

יואב קיש: אני לא יודע.

יואב קיש: ענת, את הדיון הזה אחר כך, בבקשה.

יואב קיש: זה לא לענייננו.

יואב קיש: אני מציע, בכפוף להקראה במליאה, שגם הצעה זו תעבור לוועדה המשותפת.

יואב קיש: מי בעד? ירים את ידו.

יואב קיש: בעד - פה אחד בקשת יושב ראש ועדת החוקה, חוק ומשפט להעברת הצעת חוק נכסים של נספי השואה (השבה ליורשים והקדשה למטרות סיוע והנצחה) (תיקון – סיוע לניצולי שואה הזקוקים לכך), התשע"ו-2016 (פ/3076/20), מוועדת החוקה, חוק ומשפט לדיון בוועדה משותפת שתוקם לצורך דיון בהצעת החוק הממשלתית בנושא זה, נתקבלה.

יואב קיש: פה אחד, ההצעה התקבלה.

<ארבל אסטרחן: קודם תודיע במליאה.

יואב קיש: ברור, ברור.

יואב קיש: חברים, יש שאלות?

יואב קיש: לא. ד.

יואב קיש: תנאים של היועצים הפרלמנטריים - פניית חה"כ ענת ברקו ה.

יואב קיש: לינה של חברי כנסת במלון בתקופת מושב הכנסת - פניית חה"כ אלעזר שטרן

יואב קיש: אנחנו עוברים לדון בסעיפים ד' ו-ה' שהם תנאים של היועצים הפרלמנטריים.

יואב קיש: נדון בהם ביחד, ברשותכם.

יואב קיש: ענת, את יכולה ללכת להצביע.

יואב קיש: בינתיים נתחיל איתו ונחכה לך.

יואב קיש: תעלו מפנים לפה.

יואב קיש: ענת, את יכולה ללכת.

יואב קיש: אנחנו בפירוש נחכה לך.

אלעזר שטרן: גם אני שם בחוקה.

ענת ברקו: אני מקוזזת עם אלעזר.

יואב קיש: תודה, אלעזר.

יואב קיש: הנה פתרתם את הבעיה.

יואב קיש: רק תוודאי את זה.

יואב קיש: אסף, יש לך קיזוז בוועדת חוקה.

<ארבל אסטרחן: אבל הסיעה צריכה לדעת מזה.

יואב קיש: אז אני אומר, תודיעו לסיעות.

יואב קיש: הנה, לי פה.

יואב קיש: יש לנו קיזוז.

יואב קיש: כל עוד שניכם פה, תתקזזו.

יואב קיש: כשתלכו אז תלכו.

יואב קיש: ענת, אם את רוצה ללכת תלכי ותחזרי.

יואב קיש: אני רוצה לפתוח את שני הנושאים.

יואב קיש: אני בכוונה מתייחס אליהם יחדיו, ואגיד למה.

יואב קיש: יש לנו מכתב שהתקבל מחברת הכנסת ענת ברקו בנושא תנאי הלנת יועצים פרלמנטריים ויש לנו מכתב שהתקבל מחבר הכנסת אלעזר שטרן לגבי לינה של חברי כנסת במלון.

יואב קיש: אני אגיד לכם למה אני מאחד אותם.

יואב קיש: ראשית, כי הנושא הכללי זה נושא של לינה בירושלים, וכמובן שמדובר פה גם על חברי הכנסת וגם על העוזרים הפרלמנטריים, כל אחד עם ההסתייגויות שלו.

יואב קיש: זה לא שאני מצפה שלעוזרים פרלמנטריים יהיו אותם תנאים כמו של חברי הכנסת, לא.

יואב קיש: אבל זה הנושא הכללי, ותיכף אגיד מדוע.

יואב קיש: הנושא השני - אני רוצה שנוציא מהדיון הזה איזושהי פנייה לוועדה הציבורית.

יואב קיש: כי איך התהליך עובד?

יואב קיש: לצורך העניין, יכולתם שניכם, כל אחד, לפנות ישירות לוועדה הציבורית ולהגיד שזה הנושא שהוא מבקש.

אלעזר שטרן: אני פניתי.

יואב קיש: פנית.

יואב קיש: קיבלת תשובה?

אלעזר שטרן: לא.

יואב קיש: לא קיבלת תשובה.

אלעזר שטרן: פניתי.

אלעזר שטרן: גם אחרי מה שאמרת, בדקתי איפה.

<ארבל אסטרחן: לא, אבל אתה ביקשת במפורש ממני לא להביא את זה לדיון בוועדה הציבורית אלא להביא את זה כאן לדיון פה בוועדה.

אלעזר שטרן: כשאת אמרת לי שלא פניתי, בדקתי וכן פניתי.

<ארבל אסטרחן: אני לא יודעת למי כי אני מרכזת הוועדה, אבל בסדר.

<ארבל אסטרחן: הוועדה הציבורית לא דנה בזה.

אלעזר שטרן: לפי הכתובת שאתם נתתם.

<ארבל אסטרחן: אבל אתה ביקשת ממני לא להביא את זה לדיון.

יואב קיש: היתה פה אולי טעות.

יואב קיש: אני רוצה להסביר את הנוהל.

אלעזר שטרן: - - - צודקת - - -

יואב קיש: החלטת ועדת הכנסת היא מאוד פשוטה מההחלטה הקודמת.

יואב קיש: כל מה שקשור לתנאים ולשכר, ראשית, שיעלה בוועדה הציבורית.

יואב קיש: הוועדה הציבורית יכולה לתת את החלטתה.

יואב קיש: ההחלטה מגיעה הנה.

יואב קיש: אנחנו מחליטים אם לקבל את החלטת הוועדה הציבורית או לא.

יואב קיש: אם מחליטים שכן אז נגמר הסיפור.

יואב קיש: אם מחליטים שלא, אנחנו יכולים לעלות לוועדה הציבורית עוד פעם עם הדרישה של מה אנחנו רוצים לתקן.

יואב קיש: הוועדה הציבורית עוד פעם יכולה להחליט לתקן או לא, ואז זה חוזר הנה.

יואב קיש: אנחנו יכולים להחליט לשמוע בעצתה או לקבל החלטה אחרת.

יואב קיש: זה הסיבוב הארוך שקורה, וקרה לא מעט פעמים.

יואב קיש: אנחנו נעשה פה דיון כי זה הגיע לשולחן הוועדה וחשוב לי כן שלפחות יהיה איזה מסר עקרוני של איך חברי הכנסת רואים את הדברים האלה בלי החלטה.

יואב קיש: אנחנו לא נחליט.

יואב קיש: אנחנו נוציא בקשה בסוף לוועדה הציבורית לדון ונעביר שיהיה להם גם הפרוטוקול ויוכלו לראות מה אמרו חברי הכנסת.

יואב קיש: בעניין הזה הם יקבלו החלטתם וכשזה יחזור הנה נחליט.

יואב קיש: אנחנו נתכנס.

יואב קיש: סדר הדוברים: ברקו, שטרן, חסון ושולי, והיועצת הפרלמנטרית תמר.

יואב קיש: תמר תדבר בקצרה אחרי ברקו.

יואב קיש: שוב, זה יהיה התהליך.

יואב קיש: אנחנו נשמע את התייחסות חברי הכנסת לנושאים שעל הפרק, ומפה נמשיך.

יואב קיש: חברת הכנסת ברקו, בבקשה.

ענת ברקו: תודה, יושב-הראש.

ענת ברקו: יש לנו איזשהו קושי במובן הזה שאין חפיפה בין שעות ההכרה של זכאות בלינה לחברי כנסת לבין היועצים.

ענת ברקו: קודם כל, הבעיה היא גם לגבינו.

ענת ברקו: לפעמים אומרים לנו שסדר היום יהיה מאוד מאוד ארוך, ואני באופן אישי משתדלת לנסוע הביתה.

יואב קיש: כולנו.

ענת ברקו: כולנו משתדלים לנסוע הביתה.

ענת ברקו: אם למחרת צריכים להיות מאוד מאוד מוקדם ואנחנו מסיימים בסביבות 22:00 או 23:00 אז זה כבר הופך להיות לא משתלם כי השעות האלה על הכביש הן שעות שינה.

ענת ברקו: יוצא מצב שאנחנו ב-23:00 בלילה שהיא שעה מאוחרת מדי להחליט שאנשים יישארו עד 23:00 בלילה ולמחרת כשהם צריכים להיות ב-8:00 בבוקר ועוד שעות נסיעה, אז זה אומר שאפילו אין להם שש שעות שינה מטכ"ליות של טירונים.

ענת ברקו: זה נראה לי אבסורד לחלוטין.

ענת ברקו: מעבר לזה, צריכה להיות חפיפה בין השעות של קבלת הזכאות לחברי הכנסת לבין היועצים מהסיבה הפשוטה שהיועצים איתנו.

ענת ברקו: מה הם יעשו?

ענת ברקו: קרה מצב שבגלל רבע שעה, 10:45, תמר נשארה איתי.

ענת ברקו: אני באופן אישי שילמתי עבורה את הלינה כי לא הסכימו לתת לה החזר על זה.

ענת ברקו: זאת אומרת, זה משהו שהוא אבסורדי.

ענת ברקו: זה לא נכון, זה לא צריך להיות כך.

ענת ברקו: אני מאמינה שאם אנחנו עובדים עד כאלה שעות מאוחרות, צריך לקבוע את השעה 22:00 כרף גם לחברי כנסת וגם ליועצים.

ענת ברקו: אם יש אמירה בכנסת משעות הצהריים או אחר הצהריים שחייבים להזמין מלון כי נשארים מאוחר ומשהו משתנה בסדר היום, זה לא צריך להיות באחריות היועצים וגם לא באחריות חברי הכנסת.

ענת ברקו: אם הלו"ז משתנה ברגע האחרון ואי-אפשר לבטל את הלינה אז מה אנחנו אמורים לעשות?

יואב קיש: לא.

יואב קיש: לדעתי, לח"כים נותנים לבטל - אם אני לא טועה.

ענת ברקו: עד 21:30.

ענת ברקו: אבל קרה כבר מצב שזה נגמר לפני 23:00 ואי-אפשר היה לבטל.

יואב קיש: הלינה הזו של 23:00 זה רק למי שהוא בטווח של ה-100 ק"מ?

יואב קיש: אלעזר, לך לא עושים את החשבון של השעה?

יואב קיש: הרחוקים יכולים בכל שעה שהם רוצים.

ענת ברקו: כן.

אמיר אוחנה: יש פה מישהו מהחשבות?

יואב קיש: לא.

אמיר אוחנה: אולי צריך להיות מישהו?

יואב קיש: תיכף אסביר, לא צריך.

ענת ברקו: אדוני יושב-הראש, אי-אפשר לא להתחשב בכך שהיועצים עובדים מאוד מאוד קשה סביב הלו"ז של חברי הכנסת.

ענת ברקו: השעה חייבת להיות אחידה.

ענת ברקו: 22:00 זו שעה מספיק מאוחרת כדי לקבוע את העניין הזה.

ענת ברקו: אם יש שינוי בלו"ז, הכנסת צריכה להתחייב לזה כי לנו אין שליטה על זה.

ענת ברקו: זאת אומרת, אי-אפשר להזמין מלונות, ברגע האחרון אי-אפשר יהיה להזמין אותם.

ענת ברקו: צריך לקחת את זה בחשבון.

ענת ברקו: אני מבקשת שתציגו באמת את העניין הזה כי גם לחברי כנסת - - -

יואב קיש: זאת אומרת הבקשה - מה שאת אומרת שצריך להוריד גם ליועצים וגם לח"כים להוריד את השעה מ-23:00 ל-22:00.

יואב קיש: ואם יש שינוי בלו"ז אז לא להאשים ולא להתנות את זה בחובת ביטול.

ענת ברקו: כן, כי אין לנו שליטה על זה.

ענת ברקו: ברגע שאומרים לנו שהלו"ז הוא ארוך לתוך הלילה, היועצים מזמינים לנו מלונות.

ענת ברקו: איך אנחנו יכולים לדעת אם יש שינוי בלו"ז?

ענת ברקו: אנחנו נערכים לזה.

ענת ברקו: אני נוסעת עם קיטבג בבגאז'.

ענת ברקו: יותר מזה מה אפשר לעשות?

ענת ברקו: אני מבקשת באמת שתהיה גם התחשבות ביועצים שעובדים מאוד מאוד קשה ולא להקשות עליהם.

אמיר אוחנה: דבר אחד ברור - שהכללים שחלים על הח"כים צריכים לחול על היועצים.

אמיר אוחנה: זה צריך להיות ברור.

יואב קיש: אני לא בטוח בעניין הזה.

אלעזר שטרן: אני רוצה לומר על היועצים משפט.

אלעזר שטרן: אני אומר לכם את האמת, אפשר להעמיס הוצאות.

אלעזר שטרן: כל חבר כנסת או חברת כנסת זה אחד, אבל יש לנו שלושה עוזרים.

אלעזר שטרן: אני מציע להתחיל לנהל אותם.

אלעזר שטרן: אם אנחנו נשארים פה עד 22:00 בלילה לא צריך להחזיק שלושה.

יואב קיש: ברור, אף אחד לא מחזיק.

אלעזר שטרן: זה שמחזיקים לא צריך לבוא ב-09:00 בבוקר.

אלעזר שטרן: זה כספי ציבור.

אלעזר שטרן: זה הכי קל להגיד את זה, אני אומר לכם את האמת.

אמיר אוחנה: אז לא כל השלושה, אבל אחד?

אלעזר שטרן: לא שמעתם מה שאני אומר.

יואב קיש: תנו לו לדבר.

יואב קיש: הוא אומר שאם אחד נשאר עד מאוחר, שייסע הביתה ולא יבוא ב-09:00.

אלעזר שטרן: הוא יכול לבוא ב-12:00 בצהריים.

אלעזר שטרן: יש לך שלושה.

יואב קיש: אלעזר, אבל אם אתה צריך את אותו אחד?

יואב קיש: תמר, בבקשה.

<תמר הרן: קודם כל, תודה רבה לחברת הכנסת ברקו ולשאר חברי הכנסת שהגיעו לכאן.

<תמר הרן: חברת הכנסת ברקו הציגה את הבעיות העיקריות בהקשר הזה של תנאי הלינה של היועצים.

<תמר הרן: קודם כל, אני חברת הוועד.

<תמר הרן: ועד היועצים הוא ועד- - - בשלב הזה.

<תמר הרן: אנחנו לקראת הסכם על החוזה שלנו.

<תמר הרן: יש קצת אבסורד בכל הנושא הזה גם מבחינת העניין הזה של אי-אחידות בשעות.

<תמר הרן: בכתב כתוב 23:00.

<תמר הרן: נכון, מאשרים להם לפני.

<תמר הרן: כבר בסביבות השעה 22:00 הם יכולים כבר להחליט שהם נשארים.

<תמר הרן: על פניו זה אותו דבר מאחר ובפועל נותנים להם לפני.

<תמר הרן: אבל צריך שתהיה אחידות בנושא הזה גם ליועצים.

<תמר הרן: מבחינת ההסדרים במלונות - לחברי הכנסת יש הסדר עם שלושה מלונות קבועים שמולם יש גם הסכם שאם המליאה בסופו של דבר מסתיימת - - אז אפשר יהיה לבטל, ליועצים אין מלונות בהסדר.

<תמר הרן: אנחנו נדרשים לחפש איזשהו מלון.

יואב קיש: מה זאת אומרת?

יואב קיש: אין לכם מלונות בהסדר בכלל?

<תמר הרן: לא.

<תמר הרן: אנחנו נדרשים לחפש לעצמנו איזשהו מלון.

יואב קיש: יש מלון ליועצים, מה זה אין מלון?

<תמר הרן: יש מלונות שעם הזמן הלכו לקראתנו.

<תמר הרן: יש כל מיני הצעות יפות שהגיעו בזכות קשרים כאלו ואחרים.

יואב קיש: את אומרת שההסדר קיים רק לח"כים.

<תמר הרן: רק לח"כים.

יואב קיש: מה הבעיה לעשות הסדר ליועצים?

<תמר הרן: מסכימה איתך לגמרי.

יואב קיש: אה, הם לא עובדי כנסת.

יואל חסון: גם אתה לא עובד כנסת.

<קריאה: אבל לח"כים יש הסדר עם החשכ"ל.

ירדנה מלר הורוביץ: לח"כים יש הסדר עם חשב כללי.

<תמר הרן: גם אנחנו מקבלים את השכר שלנו מ - - -

יואב קיש: לא משנה, צריך להשיג להם הסדר.

יואב קיש: אם לא הכנסת אז החשכ"ל.

יואב קיש: לא יודע, מישהו צריך לדאוג להסדר.

יואב קיש: לא יודע אם הכנסת, פה נכנסים לחוקי עבודה.

יואב קיש: מי שאחראי עליהם צריך לדאוג להם להסדר.

ירדנה מלר הורוביץ: אתם בחוזה עם חבר הכנסת, הסכם העבודה שלכם הוא מול חבר הכנסת ולא מול הכנסת.

יואל חסון: האמירות האלה הן בדיחה.

יואל חסון: מה זה "הסכם מול חבר הכנסת"?

יואל חסון: האם אני משלם לו את המשכורת?

ירדנה מלר הורוביץ: אבל אתה מחליט להפסיק את ההתקשרות איתו.

יואל חסון: מספיק עם המסכות האלה - נו, באמת.

יואל חסון: הכנסת יותר מדי זמן מסירה אחריות מהעניין של עוזרים פרלמנטריים, גברתי המזכירה.

יואל חסון: מספיק עם זה כבר.

יואל חסון: אני לא באמת מעסיק את העוזרים שלי.

יואל חסון: זה פשוט שקר להגיד את זה.

יואל חסון: יש כאן איזה נוהל שהם חותמים מולנו.

יואל חסון: אני משלם לו את המשכורת?

יואל חסון: אני קובע לו את המשכורת?

יואל חסון: זה לא נכון, זה שקר.

יואל חסון: תיקחו אחריות עליהם במסגרת הזו כמו שאתם לוקחים אחריות על כל אחד אחר.

ירדנה מלר הורוביץ: אבל אתה קובע אם אתה מעסיק אותו או לא.

יואל חסון: אני לא מעסיק אותו, זה שקר.

ירדנה מלר הורוביץ: מי מחליט להחליף עוזר או לפטר?

ירדנה מלר הורוביץ: האם אתה מחליט או הכנסת?

אלעזר שטרן: זה לא הדיון בכלל.

אלעזר שטרן: יש יתרונות לגודל וברור שצריך לעשות להם - מה אכפת לנו?

יואל חסון: אבל הכנסת מסירה מהעוזרים אחריות כל הזמן.

יואל חסון: כל הזמן יש את האמירה הזו: אבל חברי הכנסת מעסיקים אתכם.

יואל חסון: איזה שטויות אלה?

יואל חסון: חברי הכנסת לא מעסיקים את העוזרים, זה הכנסת מעסיקה אותם.

יואל חסון: זה תרגיל של הכנסת שצריך להפסיק אותו, זה הכל.

אלעזר שטרן: יואל, בלי קשר למה שאתה אומר לגבי מי מעסיק אותם, כדאי לעשות את ההסכם הזה.

יואל חסון: אבל הכנסת כל הזמן בגלל האמירה הזו מתרחקת ולא לוקחת אחריות.

אלעזר שטרן: בסדר, אז את זה צריך להגיד להם.

יואל חסון: זה מה שאני אומר.

<תמר הרן: יש איזשהו מצב אבסורדי שאנחנו נדרשים לבד לחפש לנו סידור.

<תמר הרן: במידה והמליאה נגמרת מוקדם מהצפוי, לפני השעה 23:00 שאנחנו לא רשאים אבל המליאה כבר הסתיימה ולנו יש כבר מקום באיזשהו מלון, אנחנו נדרשים להתחנן בפני מנהל הקבלה או מי שנמצא בכלל באותו זמן - לא תמיד יש מישהו בכיר שיכול לענות לו - שיבטלו לנו את החדר כי אחרת אנחנו נדרשים לשלם בעד זה.

יואב קיש: מה התקציב היום לחדר?

<תמר הרן: מתוקצב לנו עד 330, ואנחנו משלמים על זה גם מס.

יואב קיש: כמה זמן המספר הזה קיים?

יואב קיש: האם מישהו יודע להגיד מתי העלו פעם אחרונה?

<תמר הרן: לפחות מהכנסת הזו - - -

<ארבל אסטרחן: יש גם סמכות לחשב הכנסת - סכום גבוה יותר שיקבע החשב - - -, ובהתאם לשינויים

ענת ברקו: אדוני היושב-ראש, אני חייבת ללכת להצבעה.

ענת ברקו: אלו הדברים ואני חושבת שצריך לקחת בחשבון שאנשים צריכים לישון יותר משש שעות.

<תמר הרן: מלשכת מנכ"ל היו איתי בקשר אישי בעקבות הפנייה של חברת הכנסת ברקו.

<תמר הרן: הציגו איזושהי תוכנית.

<תמר הרן: לצערי הרב, אף אחד מלשכת מנכ"ל הגיע לכאן כדי להציג את הדברים.

<תמר הרן: אני מצרה על כך מאוד.

יואב קיש: אני דיברתי איתם.

יואב קיש: אחר כך אסביר גם למה.

יואב קיש: איזה תוכנית הם הציעו?

<תמר הרן: הם הציעו רעיון מאוד יפה שבשעה 18:00 מזכירות הכנסת תשלח מייל בתפוצה לכלל הח"כים ש- --

ירדנה מלר הורוביץ: את מקדימה את המאוחר.

ירדנה מלר הורוביץ: נקבעה ישיבה שאנחנו צריכים לקיים אותה.

ירדנה מלר הורוביץ: לכן, לא הגיעו לכאן, ולכן אני כאן.

יואב קיש: יואל, בבקשה.

יואל חסון: קודם כל, אתייחס בעניין העקרוני למעמדם של העוזרים הפרלמנטריים שבאמת עבר איזושהי מהפכה מאוד גדולה מלפני הרבה שנים למה שהוא היום.

יואל חסון: המעמד היום הרבה יותר טוב גם מבחינת השכר, וגם מבחינת התנאים.

יואל חסון: זה סביר.

יואל חסון: אני לא מכיר הרבה עובדים בשירות הציבורי שצמודים ללו"זים מאוד מאוד קשים.

יואל חסון: אמרו פה: שיצטרפו ב-12:00.

יואל חסון: יש עוזרים שכל אחד עושה את תחומו.

יואל חסון: אם קבעו לך ראיון ב-09:00 בבוקר באיזשהו מקום, אתה תיקח את הדובר שלך לשם.

יואל חסון: אם יש לך פגישה פרלמנטרית אתה תיקח את היועץ הפרלמנטרי איתך ולא משנה אם הוא נשאר איתך עד 24:00 בלילה באותו יום.

יואל חסון: זאת אומרת, אי-אפשר לעשות את המשחקים האלה.

יואל חסון: קודם כל, באמירה הכללית העוזרים חייבים להיות מבחינת הבקשה של חברת הכנסת ברקו מוצמדים לשעות של הלינה באותו צורה.

יואל חסון: אם אנחנו עד 22:00 אז גם הם צריכים להיות עד 22:00.

יואל חסון: לא שמתי לב לזה אף פעם למה הם צריכים להיות ב-23:00 אם אנחנו ב-22:00.

יואל חסון: זה פשוט לא נראה לי הגיוני בשום צורה.

יואל חסון: לכן, אנחנו צריכים להפנות לוועדה בקשה בעניין הזה.

יואל חסון: גם בנושא של המס, אני לא חושב שהם צריכים לשלם מס.

יואל חסון: למה אנחנו לא נדרשים לשלם מס והם צריכים לשלם מס?

יואל חסון: האם דמנו סמוק יותר?

יואל חסון: מה ההבדל בינינו לבינם בהקשר הזה של שעות עבודה?

יואל חסון: אני לא מבין את ההבדל.

יואל חסון: עד השעה 22:00 אתה מגולם.

<ארבל אסטרחן: מי שגר עד 100 ק"מ משלם מס.

יואל חסון: כן, אבל אם אתה בשעות שהמליאה עד מאוחר אתה לא משלם מס.

יואל חסון: באישור מיוחד אתה לא משלם מס.

יואל חסון: אם יש מליאה מאוחרת לא משלמים מס, תגידו את זה בלי כל הסרבולים.

<ארבל אסטרחן: - - - אישור מיוחד של המנכ"ל.

<ארבל אסטרחן: זה חריג, לא הכלל.

יואל חסון: לא משלמים מס אם המליאה מתמשכת.

יואל חסון: רוב חברי הכנסת שגרים קרוב לא נשארים לישון פה אם המליאה לא מתמשכת.

יואל חסון: אין פה תענוג גדול לישון במלונות כאן, זה לא איזה שררה יוצאת דופן.

יואל חסון: לגופו של עניין , זו סוגיה שבאמת צריך לדבר עליה.

יואל חסון: כי מצד אחד אנחנו אלה שבוחרים את העוזרים שלנו, וזה נכון.

יואל חסון: זה שיקול הדעת שלנו גם להחליף אותם.

אלעזר שטרן: אני יכול לבקש שהדיון הזה לא יהיה עכשיו?

יואב קיש: אמרת עד 10:30.

יואב קיש: הוא מסיים, הוא אחרון הדוברים.

יואל חסון: לא מרחיב את זה.

יואל חסון: הח"כים יכולים לבחור את העוזרים שלהם, יכולים גם לפטר את העוזרים שלהם בכל עת, בכל שלב.

יואל חסון: זה נתון להחלטתם.

יואל חסון: בגלל זה יש את העניין הזה של ההעסקה הישירה כאילו שחותמים מולנו על ההסכם.

יואל חסון: אני מקבל את זה בהגדרה בגלל היכולת שלנו לבחור את מי לקח ואת מי לא.

יואל חסון: אבל מצד שני, זה שקר גדול.

יואל חסון: ההעסקה הזו היא על ידי הכנסת.

יואב קיש: זה לא הנושא כרגע.

יואל חסון: אבל זה ברור גם ברמת התנאים.

יואל חסון: זה השפיע כל הזמן על התנאים גם.

יואל חסון: ההעסקה היא של הכנסת.

יואב קיש: לך זה ברור.

יואב קיש: יואל, תודה.

יואב קיש: אסכם את הנושא של העוזרים.

יואב קיש: אני רוצה להגיד שני דברים: ראשית, זה טעות שאין הסכם מלונות ליועצים - חד וחלק.

יואב קיש: זה משהו שצריך לטפל בו.

יואב קיש: אני מבין שסביב שזה יהיה הדיון אולי ב- - -

ירדנה מלר הורוביץ: סביב זה, סביב שעות המליאה.

יואב קיש: גם לגבי שעות המליאה אנחנו נחכה לשמוע את מסקנות הדיון.

יואב קיש: אני יכול להוסיף עוד משהו.

יואב קיש: לדעתי, גם 320 שקלים זה לא מספיק.

יואב קיש: יכול להיות שצריך להעלות את זה.

יואב קיש: ראינו את זה במשברים שהיו פה כשלא היו עוד מלונות בסכום הזה.

יואב קיש: אני חושב ששווה להעלות את זה לאזור ה-400 שקלים ולתת - - -

<ארבל אסטרחן: כתוב במפורש - - -

יואב קיש: בסדר.

יואב קיש: אני אומר שצריך להגיד לחשב שבשוטף 320 נראה נמוך.

<ארבל אסטרחן: 330.

יואב קיש: אני מבקש שזה הסיכום שייצא לוועדת הציבורית.

רוברט אילטוב: אני מבקש להוסיף לוועדה הציבורית נושא אחד.

רוברט אילטוב: כשדיברנו על תנאים של העוזרים סוכם שאלה שגרים בנתניה באופן כללי יקבלו כלכלה שווה.

רוברט אילטוב: יש מצב שאחד שגר בנתניה באזור מסוים מקבל יותר, ו-300 או 400 מטר ממנו זה תשלום אחר לגמרי.

רוברט אילטוב: זה הפרש גדול מאוד.

רוברט אילטוב: אני זוכר שהעליתי את זה בוועדה.

רוברט אילטוב: נאמר לי בצורה הכי מפורשת שהתנאים יושוו.

יואב קיש: אז תעלי את זה לוועדה ונראה את ההתייחסות.

אלעזר שטרן: אני מבקש להדגיש שיש לנו אחריות ציבורית בדברים האלה לנסות לתמרן בין העוזרים שלנו.

אלעזר שטרן: יש שלושה עוזרים ואפשר לעשות חפיפה בתחומים שנקלעים למצב כזה.

יואב קיש: ברור.

יואב קיש: שמענו אותך וגם את יואל.

יואב קיש: אנחנו עוברים לנושא הבא של אלעזר, בבקשה.

אלעזר שטרן: לנושא הבא, להבדיל מהנושאים שעלו עד עכשיו בהקשרים האלה, אין לו שום משמעות כלכלית.

אלעזר שטרן: לכן, הוא נראה לי טריוויאלי.

אלעזר שטרן: אני כמו חברים אחרים או חברות אחרות, גר מעל 100 ק"מ.

אלעזר שטרן: אני זכאי לשני לילות בשבוע בין ימי דיונים בכנסת.

אלעזר שטרן: אני רוצה לומר שבלילה לוקח לי לנסוע שעה וארבעים ובבוקר זה יכול להיות בין שלוש לארבע שעות.

אלעזר שטרן: לפעמים בכלל אני גומר פעילות בירושלים ביום ראשון בערב, ואני צריך לנסוע להושעיה ולבוא בבוקר.

<ארבל אסטרחן: אם זה פעילות של הכנסת גם יש זכאות.

אלעזר שטרן: יש לי פעילות סתם - חתונה או פעילות פוליטית, לא משנה מה.

אלעזר שטרן: אני צריך לנסוע ולחזור.

אלעזר שטרן: אם זה פעילות פוליטית הכנסת אומרת לי בצדק: זבש"ך - יכול להיות, בסדר.

יואב קיש: לא בטוח שבצדק.

יואב קיש: אבל לא משנה, תמשיך.

רוברט אילטוב: אתה חבר כנסת, אתה כל הזמן בפעילות פוליטית.

אלעזר שטרן: אוקי, אבל לא נותנים לנו.

אלעזר שטרן: אין בעיה, לא משנה.

אלעזר שטרן: אמרתי אני לא מבקש להרחיב את הדיון הזה.

רוברט אילטוב: גם לחתונה אתה מגיע כי אתה פוליטיקאי.

אלעזר שטרן: יכול להיות, אני בטח אבין את זה.

אלעזר שטרן: אבל אני אומר, ללכת למקום הטריוויאלי.

אלעזר שטרן: יש לי שני לילות בשבוע.

אלעזר שטרן: אני מבקש עכשיו שאם אני רוצה לישון יום ראשון כזה בלילה או יום רביעי בלילה - אני לא רוצה את זה בחמישי, שישי, שבת, אבל בגשר שבין ימי העבודה האלה יגידו לי: אדוני, זה המושב.

אלעזר שטרן: יש לך 46 ימים - בבקשה, זה הבנק שלך בזה.

אלעזר שטרן: אם אני צריך יום ראשון פתאום, אני צריך להתקשר למנכ"ל לקבל אישור, להגיד למלון - את כל הנוהל הזה.

אלעזר שטרן: בחלק גדול מהפעמים הוא ייתן.

אלעזר שטרן: אגב, לא תמיד.

אלעזר שטרן: בטקס הדלקת המשואות שחברי הכנסת מוזמנים הוא אמר לי: לא.

אלעזר שטרן: זה לא בין שני ימי פעילות.

אלעזר שטרן: למחרת היה לי בית הנשיא ואני בא לשם כחבר כנסת.

יואב קיש: אני יכול להגיד לך שני דברים: ראשית, אני חושב שזה גם ברור בציבור וגם לוועדה הציבורית שחבר כנסת מעדיף לישון בבית שלו.

אלעזר שטרן: נכון.

יואב קיש: לכן, אם הוא בוחר לישון במלון בירושלים זה נובע רק מהסיבה שהפעילות שלו, בין הפרלמנטרית ובין הפוליטית, מחייבת אותו וגורמת לו אי-נוחות בנסיעות מיותרות ושעות קשות.

יואב קיש: כי הרי אנחנו הרבה פעמים מעדיפים לצאת גם אם זה קשה וגם אם זה בפקקים כי רוצים להגיע הביתה.

יואב קיש: אבל בסוף זה באמת מגיע למקרים שבהם אתה אומר:

יואב קיש: זה כבר לא הגיוני ואין סיבה לנסוע הביתה, בטח למקומות הרחוקים יותר, וגם לאזור תל אביב.

יואב קיש: אני חייב להגיד לך שגם כשאני מסיים פה דיונים ויש לי למחרת ועדה ב-09:00, אז אני אומר:

יואב קיש: אם אני אסע עכשיו הביתה אני אמצא את כולם ישנים, אני אצא בבוקר לפני שכולם קמים.

יואב קיש: ואז מה עשיתי בזה?

יואב קיש: דווקא למקום הזה להתחיל להתחשב כמו שאתה מתאר במקרים של יום ראשון בלילה או רביעי בלילה, או להתחשב אם השעה היא 22:02 או 23:02, אני מרגיש כאילו קצת כמו בייביסיטר.

יואב קיש: אבל אני אומר שאם חבר כנסת מחליט שנכון לו להישאר לישון באותו יום בירושלים אז באופן טבעי יש לו סיבה טובה לכך, אחרת הוא ירצה לישון בבית.

יואב קיש: לכן, קצת קשה לי עם כל המגבלות כמו שאתה מתאר.

יואב קיש: קשה לי עם המגבלה הזו של השעה 23:00 או 22:00, או כל שעה שישימו.

יואב קיש: זה בעיניי נראה קצת מגוחך.

יואב קיש: אם בסוף חבר כנסת מחליט להישאר לישון בירושלים, אני חושב שצריכה להיות לו הפררוגטיבה להגיד: אני ישן היום בירושלים כי אני מסיים היום מאוחר, וזה לא משנה אם זה מליאה, או חתונה, או פגישות עבודה, או בבוקר למחרת עם הנושא - מה לעשות?

יואב קיש: לכן, המגבלה הזו היא בעייתית מלכתחילה.

יואב קיש: אני גם לא אוהב את כל ההתנהלות הזו של חברי הכנסת מול מנכ"ל הכנסת.

יואב קיש: זה נראה לי מיותר.

יואב קיש: אני רוצה לבקש להמליץ לוועדה הציבורית שאם חבר כנסת מבקש לישון בירושלים אז בוודאי כשזה המרחק של אלעזר זה יהיה התנהלות שלו ישירה והוא לא יצטרך - - -

רוברט אילטוב: חבר כנסת ביום חמישי יכול להיות גם בכנסת.

<ארבל אסטרחן: אם יש ישיבה בכנסת יש זכאות ללינה כבר היום.

רוברט אילטוב: הוא יכול בלי ישיבה להיות בכנסת.

רוברט אילטוב: אין מגבלה על חבר הכנסת להיות בכנסת ביום חמישי וביום ראשון.

רוברט אילטוב: אם הוא בוחר לעבוד בלשכה בכנסת - - -

יואב קיש: נכון.

יואב קיש: אין לי לשכה במקום אחר.

יואב קיש: התקציב של לשכה עושה את זה לא הגיוני להשכיר במרכז לשכה.

יואב קיש: אי-אפשר, לא הגיוני.

יואב קיש: אני אגמור את כל תקציב קשר לציבור של כ- 100,000 שקלים.

רוברט אילטוב: בכסף הזה קשה למצוא מקום.

יואב קיש: בדיוק.

יואב קיש: אז מה עשיתי?

יואב קיש: אז אני לא שוכר לשכה בתל אביב.

יואב קיש: יכול להיות שמי שגר בפריפריה ורחוק אז גם העלויות יותר נמוכות וגם יש היגיון שתהיה לשכה.

יואב קיש: לי אין, ואני עובד מירושלים.

יואב קיש: בסוף אני מוצא את עצמי באמת בימים שגם מסיימים מאוחר נוסע ויוצא למחרת בשש בבוקר בשביל להגיע כי אין זכאות.

יואב קיש: בעיניי בעסק הזה צריך לעשות רביזיה שלמה.

יואב קיש: אני מבקש מהוועדה הציבורית לבחון היטב בהתאם לשיקולים שנאמרו פה את הנושא של בכלל האם חבר כנסת צריך אישור בשביל להישאר ללינה בירושלים.

יואב קיש: ברור לי שאפשר להחריג את סופי השבוע.

יואב קיש: אף אחד לא מצפה מחברי הכנסת להיות בסופי שבוע.

יואב קיש: אבל אם חבר כנסת רוצה לישון ביום רביעי בירושלים אז יש לו סיבה, ואם הוא רוצה לישון ביום ראשון בירושלים אז יש לו סיבה.

יואב קיש: וגם אם המליאה נגמרת ב-18:00 ואני מחליט לישון בירושלים אז יש לי סיבה.

יואב קיש: וגם אם זה 100 ק"מ.

יואב קיש: הרי ממבשרת אף אחד לא יבוא לישון בירושלים.

יואב קיש: אבל כן לבוא מתל אביב, עם כל הכבוד לשיא המחלפים, בשעות הלחץ כשאני יוצא בבוקר, אז אני לוקח שעתיים, שעתיים וחצי ספייר כדי לא לאחר.

רוברט אילטוב: מנתניה זה שעתיים וחצי נטו.

יואב קיש: לכן, ה-100 ק"מ הזה לא רלוונטי כבר.

יואב קיש: זה היום פקקים של שעתיים פלוס בשעות הלחץ.

יואב קיש: אני מבקש מהוועדה הציבורית.

יואב קיש: דיברה פה קודם על השש שעות בלילה של הטירונות.

יואב קיש: אנחנו לא טירונים ואני מבקש מהוועדה הציבורית לשנות את המנטליות בנושא אישורי מנכ"ל לשהייה בירושלים, להבין שמדובר בחברי כנסת.

יואב קיש: אני חושב שאם חבר כנסת בוחר לא לישון בביתו אז יש לו סיבה טובה.

<ארבל אסטרחן: צריך לדעת שהמנטליות זה החלטה של ועדת הכנסת.

יואב קיש: בסוף, בסדר.

יואב קיש: אבל אני מעלה את זה לשאילתה לוועדה הציבורית.

יואב קיש: תחזור התשובה של הוועדה הציבורית.

יואב קיש: אם נחליט שוועדת הכנסת לא מקבלת את התשובה - דיברתי על התהליך קודם.

יואב קיש: אני רוצה שוועדה ציבורית תבין את העניין.

יואב קיש: לכן, אני מסביר ומפרט את הנימוקים.

יואב קיש: אנחנו נוציא מכתב מסודר בעניין הזה לוועדה הציבורית ואנחנו נבקש לשמוע את תשובתה בעניין.

<ארבל אסטרחן: ובנק לינות - - -

יואב קיש: יהיה בעיניי מיותר.

יואב קיש: אני לא מבין למה הוא צריך להתנהל מול בנק בתור חבר כנסת שרוצה להיות בבית שלו אבל גר שלוש שעות נסיעה ובראשון בערב יש לו החלטה האם הוא נשאר לישון וממקסם את היום שלו, ואולי עושה עוד פגישות בירושלים כי הוא כבר החליט להישאר ולמחרת נשאר פה, או שלא.

יואב קיש: זה החלטה שלו בלבד, הוא לא צריך אישור מנכ"ל או אישור לא יודע מה בשביל הדבר הזה.

אלעזר שטרן: יואב אומר שני דברים.

אלעזר שטרן: אני הלכתי על המינימום.

אלעזר שטרן: זה בכלל נראה לי בדיחה שאני בתוך הבנק, בתוך אותן הוצאות שישנן, אלא אם כן מישהו מרוויח מזה פה בכנסת.

אלעזר שטרן: מתקציב הכנסת ירד עכשיו יותר.

אלעזר שטרן: זאת האמת, צריך להגיד את זה.

יואב קיש: בסדר, את נושא התקציב צריך לתקן.

יואב קיש: נתקן.

אלעזר שטרן: בדיוק.

אלעזר שטרן: ומה שיואב אומר: תשחררו אותנו משיקולי הדעת האלה.

<ארבל אסטרחן: מראשון עד רביעי - - -

יואב קיש: שיקולי חברי הכנסת לישון.

יואב קיש: אני לא צריך שחברי הכנסת יבקשו אישור מהמנכ"ל.

<ארבל אסטרחן: כולל חמישי בלילה?

אלעזר שטרן: לא חמישי.

יואב קיש: עד רביעי לילה, לא חמישי לילה.

יואב קיש: ראשון לילה עד רביעי לילה.

יואב קיש: המשרד שלנו פה.

<ארבל אסטרחן: ראשון עד רביעי בירושלים, ללא קשר למרחק.

יואב קיש: כן, ללא קשר.

יואב קיש: מה זה "ללא קשר"?

יואב קיש: אני מבטיחה לך שמי שגר במבשרת ילך לישון בבית שלו.

יואב קיש: לדעתי, גם מי שגר בגוש עציון ילך לישון בבית שלו.

יואב קיש: אבל מה לעשות שיש ימים שלבוא לפה מתל אביב זה כבר שעתיים-שעתיים וחצי.

יואב קיש: אתם יודעים את זה בדיוק כמוני.

שולי מועלם-רפאלי: רציתי להעלות את הסיפור של מנהלי הסיעות.

שולי מועלם-רפאלי: אולי בזמן שלא הייתי פה מישהו אחר העלה את זה כבר.

שולי מועלם-רפאלי: איך אנחנו מתמודדים עם מה שהיה בשבוע שעבר?

שולי מועלם-רפאלי: סיימנו בחמש בבוקר ומנהלי הסיעות - - -

<ארבל אסטרחן: התנאים שלהם לא נקבעים בכלל על ידי ועדת הכנסת.

<ארבל אסטרחן: הסיעה יכולה להלין אותם.

שולי מועלם-רפאלי: גם העוזרים הפרלמנטריים לא עובדי כנסת.

<ארבל אסטרחן: אבל רואים את העוזרים הפרלמנטריים כחלק מתנאי חברי הכנסת.

יואב קיש: אז למי כפופים מנהלי הסיעות?

יואב קיש: לסיעות.

יואב קיש: אז זה מול הסיעות.

יואב קיש: לצורך העניין, את יכולה בבית היהודי כיושב-ראש סיעה להוביל החלטה שתהיה שונה מההחלטה של סיעת כולנו ששם לא יודעים אם אוהבים את מנהלת הסיעה.

שולי מועלם-רפאלי: טוב שאת אומרת כי חשבתי שגם מנהלי הסיעות הם כמו העוזרים הפרלמנטריים.

<ארבל אסטרחן: לא, הם שונים מאוד.

<ארבל אסטרחן: הכנסת אכן משלמת את שכרם, וחלק מהסיעות פשוט מוסיפות להם שכר ותנאים כפי שהם רוצים.

<ארבל אסטרחן: פה אין הגבלות, מה שאי-אפשר למשל לגבי עוזרים פרלמנטריים.

שולי מועלם-רפאלי: ברור, בסדר גמור.

יואב קיש: זה החלטה של הסיעות.

יואב קיש: רוברט, אתה רוצה להוסיף עוד משהו?

רוברט אילטוב: אני רוצה לחזור עוד פעם על הסיפור הזה של עוזרים שגרים בבית כשאחד גר 300 מטר מהשני והוא מקבל X כסף ואחד מקבל X מינוס מאות שקלים.

<ארבל אסטרחן: זאת אומרת, אתה לא רוצה לבטל לגמרי את המגבלה של 100 ק"מ, אלא העיר נתניה?

רוברט אילטוב: לצאת מנתניה זה פשוט בלתי אפשרי היום.

<ארבל אסטרחן: זה לא הגבלה.

<ארבל אסטרחן: עד 100 ק"מ מקבלים סכום מסוים, מעל 100 ק"מ הסכום גבוה יותר.

<ארבל אסטרחן: אתה רוצה 100 ק"מ בנתניה.

רוברט אילטוב: נתניה נכללה לתוך מעל 100 ק"מ גם לחברי כנסת וגם לעוזרים.

<ארבל אסטרחן: כי כנראה היא מעל 100 ק"מ, כי כנראה זה המרחק שלה.

רוברט אילטוב: לא.

רוברט אילטוב: אם את נוסעת דרך כביש 6 זה מאה ומשהו ק"מ, ואם את נוסעת דרך כביש 2 שאי-אפשר לנסוע בו היום זה 89 ק"מ.

רוברט אילטוב: שוב, תלוי מאיזה נקודה בנתניה כי היא מאוד ארוכה - 13 ק"מ אורך העיר.

רוברט אילטוב: מהצפון זה מעל 100 ק"מ ומהדרום זה - - -

<ארבל אסטרחן: אז מה הבקשה?

<ארבל אסטרחן: שזה יהיה 100 ק"מ ונתניה?

רוברט אילטוב: שנתניה תיכלל כאילו היא 100 ק"מ, נקודה.

<ארבל אסטרחן: רק נתניה.

רוברט אילטוב: רק נתניה.

יואב קיש: אסכם את הדיון.

יואב קיש: עלו לנו מספר נושאים.

יואב קיש: הנושא האחרון זה בקשה של חבר הכנסת רוברט אילטוב - תשובה של הוועדה הציבורית.

יואב קיש: שני נושאים נוספים: נושא היועצים - אני מבקש מהחשב לשקול להעלות את התקציב ל-400 שקלים.

<ארבל אסטרחן: הוא כתב לי בינתיים, כשדיברנו, שהוא אישר לאחרונה 400 שקלים.

יואב קיש: בסדר, אני רוצה באופן קבוע.

יואב קיש: אני חושב שבאופן קבוע.

יואב קיש: הרי אנחנו רוצים לעשות הסדר שיהיו כמה שיותר מלונות.

יואב קיש: 330 נראה לי היום נמוך במחירים, ואני פונה לחשב בעניין הזה.

יואב קיש: זה לא קשור לוועדה הציבורית.

<ארבל אסטרחן: אם רוצים לעשות שינוי של קבע זה כן קשור.

יואב קיש: אוקי, אז לוועדה הציבורית שאם מדובר בשינוי של קבע.

יואב קיש: והנושא של הסכם - אני לא יודע מי, אנחנו הבנו שיש פגישה בנושא של הצוות של המנכ"ל והכנסת.

יואב קיש: המצב הזה שליועצים אין הסכם מלונות קבוע ומוסדר הוא לא ראוי.

יואב קיש: אנחנו כחברי כנסת מלינים על כך.

יואב קיש: אני מבקש להעלות את זה גם לנקודה להתייחסות לוועדה הציבורית.

יואב קיש: אני לא מצפה מהם, אבל שיידעו.

יואב קיש: אני רוצה ליידע אותם בזה.

יואב קיש: כי בסוף המנכ"ל יבוא עם משהו, יכול להיות שיצטרכו את האישור.

יואב קיש: אני מבקש ליידע את זה.

יואב קיש: אותו דבר לגבי השעות של העוזרים, שאם השעה היא 22:00 בלילה אז זה כבר בוודאי כבר מספק.

יואב קיש: לגבי הח"כים, וזה הסיכום, להפסיק את נוהל האישורים.

יואב קיש: מיום ראשון עד יום רביעי ח"כ יכול להחליט להישאר בבית מלון מסיבותיו שלו: ייעול יום העבודה שלו, פגישות נוספות בירושלים, שימוש בלשכה שלו כמשרד.

יואב קיש: לכן, אני לא רואה שום סיבה להתחיל להביא אישורים לדבר הזה.

<ארבל אסטרחן: וזה שהיום מי שגר עד 100 ק"מ ממוסה, אמרת שגם את זה לבטל?

<ארבל אסטרחן: היום יש ח"כים שגרים עד 100 ק"מ - - -

יואב קיש: לא.

יואב קיש: שיהיה מה שיהיה, מבחינת המיסוי אני לא משנה את מדיניות המיסוי.

יואב קיש: אולי זה יהיה איזשהו אינסנטיב נוסף לאלה שגרים קרוב לא להישאר.

יואב קיש: אם זה אחרי 23:00 הוא ממוסה גם כן?

<ארבל אסטרחן: באישור של המנכ"ל הוא לא ממוסה.

יואב קיש: לא, אני לא רוצה את אישורי המנכ"ל.

יואב קיש: כל הקטע זה המסוי לח"כים?

יואב קיש: כאילו היום אם אני נשאר ביום ראשון - - -

<קריאה: אתה - - -

יואב קיש: לא, אז כמובן שהסיפור זה המיסוי.

יואב קיש: כל הסיפור זה המיסוי, כל הסיפור זה המיסוי.

<ארבל אסטרחן: לא, ביום ראשון סתם אין לך היום בכלל זכאות - - -

יואב קיש: לא, אז צריך שיהיה.

יואב קיש: מספיק עם אישורי מנכ"ל, אין יותר ח"כים שמבקשים אישורי מנכ"ל.

יואב קיש: יש לח"כ את הזכות.

שולי מועלם-רפאלי: גם לא הקרובים?

יואב קיש: גם לא הקרובים.

יואב קיש: מה זה הקרוב?

יואב קיש: הרי זה לא מבשרת, זה תל אביב שאני אומר לך שלוקח שעתיים.

יואב קיש: הרי את תלכי לישון בבית.

שולי מועלם-רפאלי: אני בכל מקרה אלך לישון בבית.

יואב קיש: בדיוק.

יואב קיש: אמרתי פה שלח"כ יש אינטרס לישון בבית.

יואב קיש: אם הוא בוחר לא לישון בבית זה סימן שיש לו עבודה בירושלים.

<ארבל אסטרחן: זה שינוי שוועדת הכנסת יחסית קיבלה לאחרונה - עניין המיסוי.

<ארבל אסטרחן: אם אתה אומר שמי שגר בתל אביב ולא משנה באיזה יום נשאר בירושלים - - -

יואב קיש: אני לא רוצה לעשות הפרדה למי שגר בתל אביב.

יואב קיש: מי שמחליט לישון בירושלים, נקודה.

<ארבל אסטרחן: - - - הכנסת תגלם את המס.

יואב קיש: כן, בלי אישור מנכ"ל גם אם הוא גר במבשרת.

יואב קיש: אני רק מאמין שאף אחד ממבשרת לא יבוא למלון אלא ילך למבשרת - זה הכול.

יואב קיש: אני מאמין שמי שיישאר לישון במלון זה מי שיודע שלוקח לו הרבה זמן לנסוע בבוקר לירושלים.

<ארבל אסטרחן: צריך לדעת שהמרחק של 100 ק"מ, בזמנו דובר על זה שהוא נלקח מתקנות מס הכנסה - - -

יואב קיש: בסדר.

יואב קיש: אז יש פה שינוי בתנאים של הח"כים שעכשיו אם הם מחליטים לישון בירושלים הכנסת תגלם את העלות הזו.

יואב קיש: אני סוגר את הישיבה.

יואב קיש: תודה רבה לכולם.